Document ID: /roh_data/filtered/fineweb-2-filterrobots_roh.jsonl.gz/60873

En ils chantuns Berna e Vallais ha la populaziun da Hasliberg ed Albinen sutterrà mesemna saira dus projects per ovras solaras grondas. En omaduas vischnancas è la cumpart da las vuschs Na stada tar passa 70%.
Gia l'entschatta da l'emna aveva la populaziun da Surses en il Grischun central refusà in parc solar grond en la Val Nandro.
Cunquai han entant gia 12 projects solars en Svizra fatg naufragi. Da l'autra vart ha la populaziun approvà bun 20 projects. A partir da l'enviern 2025 duain las emprimas ovras solaras furnir energia supplementara en la rait d'electricitad svizra.